Nordtremaursluker

Nordtremaursluker (Tamandua mexicana) er én av kun to nålevende arter i slekten tremaurslukere (Tamandua). Slekten inngår i maurslukerfamilien (Myrmecophagidae), som sammen med dvergmaurslukerfamilien (Cyclopedidae) utgjør delgruppen maurslukere (Vermilingua) i ordenen Pilosa. Dette er pattedyr i gruppen av gomlere (Xenarthra).


== Taksonomi ==

Nordtremaursluker ble skilt ut som selvstendig art i 1975 og består som fire underarter. Tidligere ble den regnet som konspesifikk med sørtremaursluker (T. tetradactyla) under fellesnavnet tremaursluker.


== Biologi ==
Nordtremaursluker blir omkring 102–130 cm lang, inkludert halen som typisk utgjør 40–68 cm av lengden. Voksne individer veier normalt 3,2–5,4 kg, og det er ingen forskjell mellom kjønnene.Nordtremaurslukeren er en mellomstor maursluker med en delvis fungerende gripehale, små øyne og runde stående ører (cirka 4 cm høye), og en lang, sylindrisk snute. Pelsen er stri, tett og lysegul over det meste av kroppen, men med en særegen sadel eller vest-formet svart pels som dekker flankene, ryggen og skuldrene. Fargene kan imidlertid variere noe geografisk. Halen er pelskledd på oversiden på den øverste delen, i omtrent en tredjedel av lengden, mens den ellers er hårløs. Bakføttene har fem tær, mens framføttene har fire.
Arten for det meste nattaktiv og tilbringer omkring 40 % av tiden i trærne, men den er også noe aktiv på dagtid. Omkring åtte timer i døgnet går med til å finne mat og sånt, mens resten av tiden gjerne tilbringes hvilende i en hul trestamme. Arten er solitær og okkuperer gjerne et område på rundt 25–70 haa i størrelse, litt avhengig av tilgangen på mat og topografien der. Dietten består nesten utelukkende av maur og termitter, samt insekter og noe frukt. Luktesansen er svært god og brukes aktivt til å lete opp næringskilder, mens syn og hørsel er mindre bra.


== Inndeling ==

Pilosa, (dovendyr og maurslukere)
Folivora, dovendyr
Vermilingua, maurslukere
Cyclopedidae, dvergmaurslukerfamilien
Cyclopes, dvergmaurslukere
C. didactylus, (ikke navngitt)
C. catellus, (ikke navngitt)
C. dorsalis, (ikke navngitt)
C. ida, (ikke navngitt)
C. thomasi, (ikke navngitt)
C. rufus, (ikke navngitt)
C. xinguensis, (ikke navngitt)
Myrmecophagidae, maurslukerfamilien
Protamandua †
Myrmecophaga
M. tridactyla, kjempemaursluker
Neotamandua †
Tamandua, tremaurslukere
T. mexicana, nordtremaursluker
T. m. mexicana, nominatformen er utbredt i det sørlige Mexico, Guatemala, Belize, Honduras og El Salvador
T. m. opistholeuca, er utbredt i Nicaragua, Costa Rica, Panama og det vestre Colombia
T. m. instabilis, er utbredt i det nordøstre Colombia og det vestre Venezuela
T. m. punensis, er utbredt i det vestre Ecuador og det nordlige Peru
T. tetradactyla, sørtremaursluker


== Fylogeni ==
Fylogeni etter Delsuc et al. (2012).


== Referanser ==


== Eksterne lenker ==
(en) nordtremaursluker i Encyclopedia of Life 
(en) nordtremaursluker i Global Biodiversity Information Facility 
(en) nordtremaursluker hos ITIS 
(en) nordtremaursluker hos NCBI 
(en) Kategori:Tamandua mexicana – bilder, video eller lyd på Wikimedia Commons 
(en) Tamandua mexicana – galleri av bilder, video eller lyd på Wikimedia Commons 
Tamandua mexicana – detaljert informasjon på Wikispecies